ਮੈਰੀ ਐਨ ਗੋਮਸ
  ਮੈਰੀ ਐਨ ਗੋਮਸ (ਅੰਗ੍ਰੇਜ਼ੀ: Mary Ann Gomes; ਜਨਮ 19 ਸਤੰਬਰ 1989) ਇੱਕ ਭਾਰਤੀ ਸ਼ਤਰੰਜ ਖਿਡਾਰੀ ਹੈ। ਉਸਨੂੰ 2008 ਵਿੱਚ FIDE ਦੁਆਰਾ ਵੂਮੈਨ ਗ੍ਰੈਂਡਮਾਸਟਰ (WGM) ਦਾ ਖਿਤਾਬ ਦਿੱਤਾ ਗਿਆ ਸੀ। ਗੋਮਸ ਦਾ ਜਨਮ ਕੋਲਕਾਤਾ ਵਿੱਚ ਹੋਇਆ ਸੀ। ਉਸਨੇ ਅਹਿਮਦਾਬਾਦ ਵਿੱਚ 1999 ਏਸ਼ੀਅਨ ਯੂਥ ਸ਼ਤਰੰਜ ਚੈਂਪੀਅਨਸ਼ਿਪ ਵਿੱਚ ਗਰਲਜ਼ ਅੰਡਰ 10 ਦਾ ਖਿਤਾਬ ਜਿੱਤਿਆ। 2005 ਵਿੱਚ, ਉਸਨੇ ਨਮਾਂਗਨ, ਉਜ਼ਬੇਕਿਸਤਾਨ ਵਿੱਚ ਏਸ਼ੀਅਨ ਅੰਡਰ 16 ਗਰਲਜ਼ ਚੈਂਪੀਅਨਸ਼ਿਪ ਜਿੱਤੀ। ਉਸਨੇ 2006, 2007 ਅਤੇ 2008 ਵਿੱਚ ਏਸ਼ੀਅਨ ਜੂਨੀਅਰ (ਅੰਡਰ 20) ਗਰਲਜ਼ ਚੈਂਪੀਅਨਸ਼ਿਪ ਜਿੱਤੀ। ਗੋਮਜ਼ ਨੇ 2011, 2012 ਅਤੇ 2013 ਵਿੱਚ ਤਿੰਨ ਵਾਰ ਮਹਿਲਾ ਭਾਰਤੀ ਸ਼ਤਰੰਜ ਚੈਂਪੀਅਨਸ਼ਿਪ ਵੀ ਜਿੱਤੀ।